— 109 — 



paa andre planteanatomiske Emner, særlig Rodbygning, afvi- 

 gende fra den typiske, og den anatomiske Bygning hos enkelte 

 mer eller mindre mærkelige, exotiske Planter. Næsten alle disse 

 Arbejder har Karakter af smaa omhyggelig udarbejdede Under- 

 søgelser over enkelte Planter eller Planteorganer med indgaaende 

 Litteraturbehandling. Fra denne Regel danner kun hans Doktor- 

 disputats, Anatomiske Undersøgelser over Eriocaulaceerne, 1888, 

 en Undtagelse, idet den har et større Omfang, og giver en gennem- 

 ført indgaaende Behandling af denne Plantefamilies Anatomi 

 paa Grundlag af Undersøgelse af et større Antal Arter. 



Poulsen havde megen Interesse for den tekniske Side af 

 Undersøgelsen. Han havde stor Færdighed i, ved Barberknivens 

 Hjælp, at lave tynde og gode Snit af de Planteobjekter, som han 

 benyttede til sine Studier eller til sin Undervisning, og han har i 

 Aarenes Løb fremstillet et stort Antal fortrinlige Demonstrations- 

 præparater. Mærkelig nok kom han aldrig ind paa Mikrotom- 

 tekniken. Hans Syslen med den kemiske Side af Undersøgelsen 

 førte til, at han i 1880 udgav en lille »Botanisk Mikrokemi, Vej- 

 ledning ved fytohistologiske Undersøgelser«, en Bog, som kom i 

 rette Tid, og som har gjort sin Nytte baade herhjemme og i Ud- 

 landet, idet den er udkommet i tre danske Oplag og er blevet 

 oversat til ikke mindre end fem fremmede Sprog. 



Poulsen fulgte godt med i Litteraturen paa de Omraader, 

 som særlig interesserede ham, altsaa navnlig Anatomien og Mor- 

 fologien, og i sin Ungdom tillige i Bakteriologien; men paa dette 

 sidste Omraade kom han ikke til at arbejde videnskabeligt. 



Poulsen foretog aldrig nogen Studierejse til Udlandet for 

 at søge Undervisning hos fremmede Videnskabsmænd, og han 

 skriver i sin Selvbiografi, at han aldrig har haft Lyst dertil. 

 Det er meget muligt, at det ikke vilde have paavirket hans 

 videnskabelige Udvikling i kendelig Grad, om han havde søgt 

 saadan Belæring hos andre. Det er iøjnefaldende ved Poulsens 

 videnskabelige Produktion, at han vel søgte sine Objekter inden- 

 for bestemte Omraader, men at han ikke havde Lyst til at kon- 

 centrere sig om bestemte Opgaver og søge at gaa i Dybden. Han 

 søgte ikke Opgaver men Objekter, og naar han havde fundet et 

 Objekt, som frembød et eller andet interessant Forhold, som ikke 

 tidligere var beskrevet, gjorde han det til Genstand for en omhyg- 

 gelig Beskrivelse i en særlig Publikation. De mange smaa Af- 

 handlinger indeholder saaledes tilsammen adskillige nye interes- 



